Айыы үчүгэй диэн албыннаан тыл үөрэхтээхтэрэ, суруйааччылар айыы буолууга дьону ыҥырыылара олус улахан сыыһа, ыар, хара быһыы буолар, кэлин оҕолор өйдөрүн-санааларын туруга суох буолууга тириэрдэн алдьархайдары аҕалыан сөп. «Айыы буол» диэн этии тыыннаах киһи өйүн-санаатын Үөһээ дойдуга тахсарга, «Өйүҥ көттүн» диэн ыҥырыыга тэҥнэһэр, өйү-санааны өлүү суолугар киллэрэр кыахтаах.